stanford-oval/wikipedia huggingface dataset:
היינריך, דוכס מקלנבורג-שוורין
ביוגרפיה

היינריך נולד ב-19 באפריל 1876 בשוורין שהשתייכה לאימפריה הגרמנית, לפרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט.
ב-7 בפברואר 1901 התחתן היינריך בהאג עם וילהלמינה, מלכת הולנד, וקיבל את התואר "נסיך הולנד". הנישואים היו בשידוך, ונראה כי חיי הנישואים של הזוג לא היו מאושרים. וילהלמינה סבלה מהפלות חוזרות ונשנות, אך באפריל 1909 ילדה את בתם יוליאנה. יוליאנה הייתה בת יחידה, ווילהלמינה הפילה עוד פעמיים לאחר מכן.
בנוסף, היו להיינריך כמה ילדים לא חוקיים, שנולדו לו מפילגשיו השונות.
ב-3 ביולי 1934 מת היינריך, והוא בן 58 שנים בלבד.
הידקי שירקאווה

| --- | --- |

 לידה:  20 באוגוסט 1936 (בן 88) טוקיו, האימפריה היפנית
 ענף מדעי:  כימיה
 מקום מגורים:  יפן, ארצות הברית
 מקום לימודים:  המכון הטכנולוגי של טוקיו  אוניברסיטת פנסילבניה 
 מנחה לדוקטורט:  Shū Kanbara 
 מוסדות:  אוניברסיטת צוקובה 
 פרסים והוקרה:  מסדר התרבות (2000)  פרס נובל לכימיה (2000)  פרס ההצטיינות בתרבות (2000) 
 תרומות עיקריות
 גילוי ופיתוח פולימרים מוליכים
 
הידקי שירקאווה (ביפנית: 白川 英樹; נולד ב-20 באוגוסט 1936) הוא כימאי יפני שזכה בפרס נובל לכימיה ב-2000, ביחד עם אלן היגר ואלן מקדיארמיד, על גילוי ופיתוח פולימרים מוליכים.
עבודתו

במהלך עבודתו במכון הטכנולוגי של טוקיו, פיתח שירקאווה פוליאצטילן בעל מראה מתכתי, ובכך עורר את עניינו של אלן מקדיארמיד, פרופסור לכימיה מאוניברסיטת פנסילבניה ב-1975.
שנה לאחר מכן הזמין מקדיארמיד את שירקאווה לערוך את הפוסט-דוקטורט שלו באוניברסיטת פנסילבניה, והשניים, בשיתוף עם הפיזיקאי אלן היגר, פיתחו את המוליכות החשמלית של הפוליאצטילן.
ב-1977 גילו השלושה שהרוויה באדי יוד משפרת את המוליכות החשמלית של הפוליאצטילן. על תגלית זו זכו השלושה בפרס נובל לכימיה בשנת 2000.
ביוגרפיה

שירקאווה נולד בטוקיו ב-1936, בנו של רופא צבאי. הוא סיים את לימודיו במכון הטכנולוגי של טוקיו בתחום הנדסת כימיה ב-1961, השלים את הדוקטורט בנושא ב-1966, והחל לעבוד במכון כעוזר מחקר.
הוא השלים את הפוסט-דוקטורט שלו באוניברסיטת פנסילבניה, לשם הגיע בהזמנת אלן מקדיארמיד, ב-1976. הוא החל לעבוד במרצה באוניברסיטת צוקובה ב-1979, וב-1991 התמנה לראש המחלקה להנדסת כימיה בצוקובה.
הגדת ונציה

| --- | --- |

משפחתו של אברהם. איור מתוך ההגדה
 מידע כללי
 שפת המקור:  עברית 
 סוגה:  ספרות דתית 
 הוצאה
 מקום הוצאה:  ונציה 
 תאריך הוצאה:  1609
 
הגדת ונציה היא דפוס מאויר של ההגדה של פסח שנכתבה בוונציה שבאיטליה בשנת שס"ט (1609). ההגדה מתורגמת וכוללת פירושים לטקסט העברי בשלוש שפות: לאדינו, יידיש ואיטלקית על מנת לשמש את הקהילות היהודיות המגוונות באירופה. נוסחים שונים של ההגדה נמצאים כיום במוזיאון יהדות איטליה ובמוזיאון ישראל.
היסטוריה

בשנת 1609 עיצב את ההגדה המדפיס ישראל הצפרוני מגוואסטלה, והיא הודפסה בבית הדפוס של ג'יובני דה-גארה בוונציה. ההגדה יצאה לאור בתרגומים ללאדינו, יידיש ואיטלקית, ובשל כך הייתה נפוצה ביותר ברחבי אירופה במאה ה-17. בשנת 1629 הוציא בית הדפוס הוונציאני של בריגדין מהדורה נוספת של ההגדה בתבנית דומה למקורית והיא הודפסה פעמים רבות ללא שינויים עד לסוף המאה ה-18. הדפסות אלו היו באיכות פוחתת והולכת נוכח הבלאי הגובר של אותיות הסְדר וגלופות האיורים. האיורים עצמם, חזרו והועתקו בהגדות שהודפסו באגן הים התיכון, ובמיוחד בליוורנו. גם כיום מועתקים הציורים מתוכה להגדות שונות.
בשנת 1974 פרסם החוקר וההיסטוריון בצלאל נרקיס הוצאה חדשה ומעוטרת של ההגדה בצירוף מבוא שכתב:
הגדת ונציה היא אחת משלוש ההגדות המצוירות המוקדמות ביותר שהופיעו בדפוס. אחרי הגדת פראג שהוצאה לאור בשנת 1526 והגדת מנטובה שנדפסה ב-1560, מהווה הגדת ונציה את השיא בהתפתחות ההגדה המעוטרת בחיתוכי עץ.
היסטוריה > עיצוב ההגדה

קישוט ההגדה כולל סדרת איורים קטנים על דף ההקדמה המתארים את השלבים השונים של מנהגי המסורת היהודית בליל הסדר וכן דף אחר עם איורים (מקבילים בצורתם) המתארים את עשר המכות. בנוסף, תפיסת הקומפוזיציה של המהדורה שברשות מוזיאון ישראל שונה מקודמותיה במתווה המונומנטלי של הדף. מבנה העמוד מורכב ממסגרת מעוטרת שמורכבת משני עמודים, המעוטרים בגמלון, ואיור המתאר את הטקסט בתחתית העמוד. ההגדה נחשבה לפורצת דרך, ומשנת פרסומה הפכו שני מאפיינים אלה להיות מוטיבים מקובלים בהגדות מאוירות.
הערות שוליים

↑  תיאור ההגדה, באתר מוזיאון יהדות איטליה
↑  הגדה של פסח, ונציה שס"ט 1609 - פקסימליה מפוארת ממוספרת, באתר בית המכירות ווינרס
↑  הגדת ונציה, תערוכה לחג הפסח מאוסף מוזאון בר-דוד, מוזיאונים בישראל - הפורטל הלאומי
| הגדות של פסח |
| --- | --- | --- |
| המאה ה-9 | סדר רב עמרם גאון |  |
| המאה ה-10 | סידור רב סעדיה גאון |  |
| המאה ה-11 | הגדה של פסח מגניזת קהיר |  |
| המאה ה-14 | הגדת הזהב (קטלוניה) • הגדת שאלתיאל (קטלוניה) • הגדת ריילנדס (קטלוניה) • הגדת ראשי הציפורים (גרמניה) • הגדת פובלט (קטלוניה) • הגדת סרייבו (קטלוניה) • הגדת וולף (צרפת) • הגדת קאופמן (קטלוניה) • הגדת האחות (קטלוניה) • הגדת ברצלונה (קטלוניה) • הגדה היספנית-מורסקית • הגדת פראטו (קטלוניה) • הגדת ששון (קטלוניה או דרום צרפת) • הגדת מודנה־בולוניה (קטלוניה) • הגדת גרציאנו (קטלוניה) • הגדת מוקטה (קטלוניה) • הגדת קיימברידג' (קטלוניה) • הגדת לומברד |  |
| המאה ה-15 | הגדת רוטשילד (צפון איטליה) • הגדת נירנברג הראשונה (גרמניה) • הגדת נירנברג השנייה (גרמניה) • הגדת וושינגטון (גרמניה) • הגדת דרמשטאדט • הגדת ארנה מיכאל (גרמניה) • סידור הרבי מרוז'ין (מזרח אירופה) • הגדת פארמה • הגדת יהודה (גרמניה) • סידור גאליקו (איטליה) • הגדת וואדי אל חגארה (וואדי אל חגארה) • הגדת לונדון של יואל בן שמעון • הגדת סינסינטי הראשונה • הגדת חילק ובילק • הגדת טגרנזי (גרמניה או אוסטריה) • הגדת ריילנדס האשכנזית |  |
| המאה ה-16 | הגדת פראג (פראג) • הגדת מנטובה (איטליה) • הגדת פריסול • הגדת מחזור רומא (בולוניה) |  |
| המאה ה-17 | הגדת ונציה (איטליה) • הגדת אמסטרדם (הולנד) |  |
| המאה ה-18 | הגדת המבורג • הגדת סינסינטי השנייה • הגדת לייפניק |  |
| המאה ה-19 | הגדת ניו יורק |  |
| המאה ה-20 | הגדת שיק (פולין) • הגדת פרחי (מצרים) • הגדת מקסוול האוס (ארצות הברית) • הגדת הרבי מחב"ד • הגדת הגדוד השלישי של הפלמ"ח (ישראל) |  |
| הגדות שונות | הגדה קיבוצית לפסח • הגדות קטלוניה |  |
הליגה הסרבית הראשונה בכדוריד

| --- | --- |

 תחום:  כדוריד
 ארגון:  איגוד הכדוריד של סרביה
 מדינות:  סרביה סרביה
 קבוצות:  14
 תקופת הפעילות:  1992–הווה (כ־32 שנים)
 אלופה נוכחית:  ר.ק וויבודינה
 מירב הזכיות:  פרטיזן בלגרד (9 פעמים)
 מפעל נמוך:  הליגה הסרבית השנייה בכדוריד
 srls.rs/main.php
הליגה הסרבית הראשונה בכדוריד (בסרבית: Суперлига Србије у рукомету) היא ליגת הכדוריד הבכירה של מדינת סרביה. הליגה קמה כתוצאה מהתפרקות הליגה היוגוסלבית בשל פירוק יוגוסלביה. הליגה מורכבת מ-14 קבוצות, כאשר בכל עונה האלופה מעפילה לליגת האלופות, והסגנית והמסיימת שלישית מעפילות לגביע EHF. הקבוצות שסיימו במקום הרביעי והחמישי מעפילות לגביע האתגר, מחזיקת הגביע מעפילה לגביע המחזיקות ושתי הקבוצות האחרונות בטבלה יורדות לליגת המשנה.
הידראוליקה

הידראוליקה והידרוסטטיקה, איור מתוך ציקלופדיית צ'יימברס משנת 1728
הידראוליקה היא מדע העוסק בחוקי שיווי המשקל וחוקי התנועה של נוזלים, אשר זורמים בתנאי לחץ. מערכת מדעית זו אף מפתחת שיטות ליישום חוקים אלה. לרוב, השימוש במונח הידראוליקה מתייחס לזרימת מים במערכת צינורות לחץ, אשר דוחסות נוזל ובכך מעבירות כוח.
נוזלים וגזים (המכונים יחד זורמים) מורכבים ממספר רב של מולקולות אשר נעות באופן אקראי לכל הכוונים. בכל זמן נתון מספר רב של מולקולות מתנגשות זו בזו או במשטח, והכוח אשר הן מפעילות בהתנגשות זו יוצר לחץ אחיד בקירוב טוב.
מקור השם הוא ביוונית הידרו – מים, אולוס – צינור.
כיום משתמשים בחוקי ההידראוליקה בכל מדעי הטבע ובענפי הטכנולוגיה בהם יש לנוזלים תפקיד חשוב. תנועת מים במובילים קרקעיים ותת-קרקעיים, אספקת מים, ניקוז, הובלת שפכים, טיהור שפכים, הגנה מפני שיטפונות, הפקת אנרגיה הידרו-חשמלית, הפקה והובלה של נפט, חימום, קירור וייצור מוצרי תעשייה.
בהתבסס על חוקי ההידראוליקה, לעיתים מערכות משתמשות בנוזל דמוי שמן תעשייתי כאמצעי ישיר להעברת הכוח.
משאבה ובוכנה הידראולים

דוגמה אחת לשימוש בהידראוליקה, היא המשאבה ההידראולית - זו משאבה שתכליתה להגביר את הלחץ של נוזלים שונים, לרוב שומניים, למטרת העברת והגברת כוח. משאבה כזו משמשת בעיקר בתעשייה להפעלת ציוד הידראולי כגון בוכנות הידראוליות. משאבות המתאימות לשימוש זה הן משאבות בוכנאיות ומשאבות גלגלי שיניים.
בוכנה הידראולית היא התקן המשתמש בלחץ של נוזל על מנת לדחוף גליל שמבצע עבודה מכנית הדורשת כוח רב. משאבת שמן מזרימה שמן בלחץ רב אל הבוכנה. כתוצאה מלחץ השמן, הבוכנה שבגליל נעה קדימה או אחורה. אסור שתהיינה בועות אוויר במערכת, כי אוויר הוא גז הניתן לדחיסה ואילו שמן הוא נוזל שלא נדחס. לפיכך, אם יהיה אוויר במערכת, הבוכנה לא תיפתח במלואה עקב בועות אוויר שנדחסו (בצורה דומה, יש לרוקן את מערכת הבלמים שבמכונית מאוויר).
יש בוכנות המקבלות את אספקת השמן ממשאבה ממונעת ויש בוכנות המקבלות את אספקת השמן שלהן ממשאבה ידנית (מגבה של רכב- ג'ק, לדוגמה).
משאבה ידנית מסתמכת על חוק פסקל שקובע שלחץ הנוזל שווה בכל חלקיקי הנוזל. כוח המופעל על בוכנה קטנה (1) מתורגם לתנועת נוזל בגליל הצר (3), במכל (5), בגליל הרחב (4) ולתנועת הבוכנה הגדולה (2). הבוכנה הקטנה מניעה כמות קטנה של נוזל בעזרת שטח קטן של הבוכנה. כמות הנוזל הזו, מתחלקת על פני שטח גדול יותר בבוכנה הגדולה - שתנוע לאט יותר אך בעוצמה רבה יותר. נוצרת כאן הכפלת כוח, אך לגובה קטן. אם שטח הגליל הקטן הוא A ושטח הגליל הגדול הוא S, אזי מחוק פסקל והגדרת הלחץ נובע ש
ראו גם

מכניקת הזורמים
משאבה הידראולית, בוכנה הידראולית
רובוטיקה
אוטומציה
לחץ בנוזלים
עומד הידראולי
מגבה ידני.
הליגה המקצועית של IFBB

הליגה המקצועית של IFBB (באנגלית :IFBB Professional League) נוסדה בשנת 2005 כתוצאה מהתרבות תחרויות פיתוח הגוף של הפדרציה הבינלאומית של פיתוח הגוף.
בשנת 1946 ייסדו בן וג'ו וידר את ארגון IFBB, בשנת 1965 יצר ג'ו וידר את התחרות המקצועית הראשונה של הארגון מר אולימפיה. בשנת 1978 תחרות לילה של אלופים הראשונה נערכה בניו יורק. בשנת 1980 יצר ג'ו וידר את התחרות מיס אולימפיה. בשנת 1987 עבר חלק מ-IFBB מפתחי גוף ארגון מחדש וקיבל את השם החדש "IFBB-המחלקה המקצועית". ב-1989 התאחדו ארנולד שוורצנגר וג'ים לורימר ויצר את התחרות ארנולד קלאסיק. ב-1990 יצר ג'ון באליק את איש הברזל. ב-1995 ג'ו וידר יצר את פיטנס אולימפיה, וב-2003 את פיגר אולימפיה. בשנת 2005. הפכה המחלקה המקצועית של IFBB לליגה המקצועית של IFBB באופן רשמי.
בשנת 2006 היו למעלה מ-40 תחרויות פיתוח גוף של ארגון IFBB וסכום כל הפרסים המחולקים היה בשווי 1.6 מיליון דולר.
הידען

| --- | --- |

 סוג:  אתר אינטרנט
 סלוגן:  אתר המדע הגדול בישראל
 תקופת הפעילות:  1997–הווה (כ־27 שנים)
 מייסדים:  אבי בליזובסקי
 שירותים עיקריים:  אתר חדשות למדע וטכנולוגיה
 www.hayadan.org.il
 
אבי בליזובסקי, מייסד ועורך האתר
הידען (באנגלית: Hayadan) הוא אתר תוכן ישראלי בתחום המדע והטכנולוגיה בשפה העברית.
תוכן

האתר הוקם בשנת 1997 על ידי העיתונאי אבי בליזובסקי, המשמש כעורך האתר עד היום. האתר מספק ידיעות וכתבות חדשותיות, מאמרים, ראיונות, דעות וסיקורים תקשורתיים בישראל ובעולם המתעדכנות מדי יום, בנושאים הקשורים למדע. אחרי שני עשורים של פעילות, כולל האתר מאגר מידע מקיף ונרחב של עשרות אלפי מאמרים במגוון רחב של תחומי המדע והטכנולוגיה. אתר האינטרנט כולל מנוע חיפוש פנימי, ערוצי RSS, ניוזלטר ואפשרות לכתיבת תגובות הגולשים. הנושאים מאוגדים לשישה פורטלים עיקריים המחולקים לתת-ידענים:
חלל ואסטרונומיה – ידעני משנה : אסטרופיזיקה, אסטרונומיה, מערכת השמש, משימות חלל ואדם בחלל.
סביבה ואנרגיה – ידעני משנה : מדעי הסביבה, מדעי כדור הארץ, סוגיות סביבתיות, אנרגיה ותחבורה.
מחשוב וטכנולוגיה – ידעני משנה : מדעים מדויקים, מחשוב ורובוטיקה, ננו-טק, טכנולוגיה צבאית ועתידנות.
ביולוגיה ורפואה – ידעני משנה : אבולוציה וטבע, רפואה, גנטיקה והמוח.
חברה והיסטוריה – ידעני משנה : מדע וחברה, היסטוריה, הספקן, מדע בדיוני ומדעים.
מדע בישראל – ידעני משנה : מו"פ בישראל, ביוטכנולוגיה בישראל, ישראל בחלל, התעשיות הביטחוניות ואקדמיה וחינוך.
לאתר שיתופי פעולה עם מוסדות אקדמיים ומחקר, מוזיאונים, שיתוף עם פורטל סביבה ומדע ynet (מקבוצת ידיעות אחרונות), אתר התוכן זווית (סוכנות ידיעות למדע וסביבה המהווה פלטפורמת התוכן מבית האגודה הישראלית לאקולוגיה ומדעי הסביבה), המגזינים מדע פופולרי (Popular Science), סיינטיפיק אמריקן (Scientific American) וגופים נוספים. בנוסף לכתבות המובאות כתרגום של ידיעות מרחבי הרשת ומחוץ לישראל, מהווה אתר הידען במה למדענים וחוקרים ישראליים מן השורה הראשונה בתחומי המדע והטכנולוגיה, הכותבים מאמרים מקוריים בנושאים שונים הקשורים לתחום מחקרם.
באתר מובאים לעיתים מאמרי דעה וכתבות המבקרים את הדת, את הפסאודו מדע וגם את הימין השמרני בארצות הברית.
בנובמבר 2012 זכה בליזובסקי בפרס למצוינות בעיתונות הדיגיטלית מטעם אגודת העיתונאים תל אביב ו-Google.
הערות שוליים

↑  אבי בליזובסקי זוכה פרס למצוינות בעיתונות הדיגיטלית מטעם אגודת העיתונאים ו-Google, באתר הידען, 4 בנובמבר 2012
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | ביזפורטל • תיק דבקה • WDG • ONE • GoGay |  |
המפלגה הקומוניסטית של ליטא

| --- | --- |

 תקופת הפעילות:  1918–1991 (כ־73 שנים) 
 אידאולוגיות:  קומוניזם, מרקסיזם-לניניזם 
 מטה:  וילנה 
 
המפלגה הקומוניסטית של ליטא (בליטאית: Lietuvos komunistų partija; ברוסית: Коммунистическая партия Литвы) הייתה מפלגה קומוניסטית, שפעלה בליטא וברפובליקה הסובייטית הסוציאליסטית הליטאית בין 1918 ל-1991, אז נאסרה בחוק.
היסטריה

המפלגה נוסדה באוקטובר 1918 והצטרפה לקומינטרן ב-1923. המפלגה לא הייתה חוקית ופעלה באופן מבוזר, עם הנהגה שכללה מזכירות משותפת. החל מ-1921 ניצב בראש המזכירות שלה קרוליס פוז'לה (Karolis Požela), שהיה הבכיר היחיד במזכירות ששהה בשטחי ליטא. בין השנים 1926–1940 פעל בליטא שלטונו הדיקטטורי של אנטאנס סמטונה, שאסר כל פעילות מפלגתית ופעילותה של המפלגה עברה למחתרת. בכירי המפלגה נאסרו ונשפטו כבוגדים. פוז'לה, יחד עם עוד שלושה בכירים, הוצא להורג. במקומו נשלח ממוסקבה אנטנס סנייצ'קוס על מנת להנהיג את המפלגה ולהמשיך את קיומה. בשנת 1940, לאחר כיבוש המדינות הבלטיות על ידי ברית המועצות התאחדה המפלגה הליטאית רשמית עם המפלגה הקומוניסטית של ברית המועצות והפכה למפלגת-לוויין המנוהלת ממוסקבה. בעת שלטון גרמניה הנאצית בליטא, נאסרה פעילות המפלגה והיא פעלה במחתרת בפעולות התנגדות לנאצים. מ-1944 ועד 1989, השנים בהן הייתה ליטא רפובליקה סובייטית, פעלה המפלגה כסניף של המפלגה הקומוניסטית של ברית המועצות וכמנגנון הפוליטי היחיד. במהלך אותה עת כיהן מזכ"ל המפלגה, שהיה תמיד ממוצא ליטאי, כמושל המדינה בפועל וסגנו היה תמיד רוסי שקיבל מינוי ממוסקבה.
ב-1989 הודיעה המפלגה, תחת הנהגתו של אלגירדס ברזאוסקאס, על עצמאות ממפלגת האם הרוסית ושנה לאחר מכן הפכה למפלגת העבודה הדמוקרטית של ליטא (Lietuvos demokratinė darbo partija, LDDP), שהתמזגה עם המפלגה הסוציאל-דמוקרטית. חלק קטן מן המפלגה המקורית, בהנהגתו של מיקולס בורוקביצ'יוס ( Mykolas Burokevičius), המשיך להתקיים כמפלגה קומוניסטית וסייע לרוסים במאבקה של ליטא לעצמאות בינואר 1991. לאחר הקמת ליטא העצמאית הוצאה המפלגה מחוץ לחוק ופעילותה נאסרה.
מזכ"לי המפלגה

| שם> מנהיגים לא רשמיים בתקופת המחתרת | תקופת כהונה> מנהיגים לא רשמיים בתקופת המחתרת |  |
| --- | --- | --- |
| קרוליס פוז'לה | 1921 - 17 בדצמבר 1926 |  |
| אנטנס סנייצ'קוס | דצמבר 1926 - 21 ביולי 1940 |  |
התקופה הרשמית - מושל ליטא בפועל
| אנטנס סנייצ'קוס | 21 ביולי 1940 - 22 בינואר 1974 |  |
| פטרס גרישקביצ'יוס | 18 בפברואר 1974 - 14 בנובמבר 1987 |  |
| רינגאודס סונגאילה | 1 בדצמבר 1987 - 19 באוקטובר 1988 |  |
| אלגירדס ברזאוסקאס | 19 באוקטובר 1988 - 8 בדצמבר 1990 מה-23 בדצמבר 1989 - יו"ר המפלגה הליטאית עצמאית |  |
| מיקולס בורוקביצ'יוס | 23 בדצמבר 1989 - 24 באוגוסט 1991 |  |
הבנקאי (סרט)

| --- | --- |

 בימוי:  ג'ורג' נולפי 
 הופק בידי:  Nnamdi Asomugha, אנתוני מאקי 
 תסריט:  Niceole Levy, ג'ורג' נולפי, David Lewis-Smith 
 שחקנים ראשיים:  אנתוני מאקי ג'סי אשר ניה לונג ניקולס הולט סמואל ל. ג'קסון 
 מוזיקה:  H. Scott Salinas 
 צילום:  שרלוט ברוס כריסטנסן 
 מדינה:  ארצות הברית ארצות הברית
 חברת הפקה:  Romulus Entertainment  Iam21 Entertainment  Mad Hatter  Hyphenate Films
 חברה מפיצה:  אפל TV פלוס 
 שיטת הפצה:  הפצה לאולמות הקולנוע, direct-to-video 
 הקרנת בכורה:  20 במרץ 2020 
 משך הקרנה:  120 דק' 
 שפת הסרט:  אנגלית 
 סוגה:  סרט דרמה 
 תקציב:  11 מיליון דולר
 אתר רשמי
 דף הסרט ב־IMDb
 
הבנקאי (באנגלית: The Banker) הוא סרט דרמה אמריקאי משנת 2020 שביים, כתב והפיק ג'ורג' נולפי. בסרט מככבים אנתוני מאקי, ניקולס הולט, ניה לונג, ג'סי אשר וסמואל ל. ג'קסון. הסיפור עוקב אחר ג'ו מוריס (ג'קסון) וברנרד ס. גארט האב (מאקי), שניים מהבנקאים האפרו-אמריקאים הראשונים בארצות הברית.
הקרנת הבכורה של הסרט תוכננה במקור ב-AFI Fest ב-21 בנובמבר 2019, לקראת יציאתו באופן מוגבל בתחילת דצמבר. יום לפני הופעת הבכורה, דחתה אפל TV+ את שחרור הסרט בשל האשמות על התעללות מינית נגד ברנרד גארט הבן, בנם של ברנרד גארט האב ומפיק-שותף של הסרט, שלאחר מכן הוסר שמו מהקרדיטים לסרט. האשמות על התעללות מינית בילדות אלה הועלו על ידי האחיות למחצה של גארט, סינתיה גארט ושילה גארט. הסרט שוחרר לבסוף במהדורה מוגבלת ב-6 במרץ 2020, לפני שהועלה לצפייה ישירה ב-20 במרץ 2020, על ידי Apple TV +.
עלילה

בשנת 1954 ברנרד גארט רוצה להיכנס לנדל"ן אך נתקל בגזענות שמונעת ממנו להיות משקיע נדל"ן מצליח. לאחר מפגש מקרי עם בעל המועדון העשיר ג'ו מוריס, הוא משכנע את ג'ו להיות שותפו. יחד הם משכנעים את מאט סטיינר, גבר לבן, להתחזות לפנים של החברה בפגישות כדי להקל על המכירות. בסופו של דבר הם מצליחים מאוד בנדל"ן בלוס אנג'לס, כאשר השניים מלמדים את מאט את היסודות להשקעה בנדל"ן. השלושה מאבטחים מספר נכסים בלוס אנג'לס ומשלבים ביעילות מספר שכונות מופרדות בעבר על ידי מכירת והשכרה למשפחות שחורות. לאחר הצלחה זו, גארט מפנה את מבטו לבנק המקומי בעיר הולדתו ויליס, טקסס כדי לתת הלוואות לתושבים השחורים. נוהלי הבנק הגזעני הדירו את השחורים מקבלת הלוואות לעסקים קטנים ובעלי בתים. ג'ו מוחה על הרעיון בהתחלה אך בסופו של דבר מתפשר והשלושה עוברים לטקסס.
מאט קונה את הבנק, מול ברנרד וג'ו, אך תושבי העיר המקומיים חושדים ביותר במהלך. מנהל הבנק עוקב אחר רישומי ההלוואות ומגלה שהם מעניקים הלוואות לאנשים שחורים, הוא עוקב אחר מאט ומגלה ששותפיו שחורים ואז מאיים עליהם בחשיפה שתגרום ללקוחות הלבנים למשוך את כל חסכונותיהם מהבנק. מאט משכנע את ג'ו וברנרד לרכוש בנק שני ולהפקיד אותו כאחראי עליו למרות חוסר הניסיון שלו. מנהל הבנק הגזעני קורא לחוקר פדרלי לבדוק את רישומי הבנק של מאט ומגלה מספר עבירות המיוחסות לחוסר הזהירות של מאט. מאט, ברנרד וג'ו נעצרים בגין הפרת חוקים בנקאיים פדרליים.
מול מאסר של 50 שנה, מאט נוקט בעסקת טיעון ומעיד עדות כוזבת שהוא הוסט לבצע את העבירות על ידי ברנרד וג'ו. למחרת, ברנרד מעיד בלהט על כך שאנשים שחורים אינם מקבלים את אותה הזדמנות להצליח בעסקים כמו לבנים. הוא וג'ו מורשעים ומרצים זמן בכלא; עם השחרור הם הולכים עם אשתו של ברנרד יוניס להתגורר בבהאמה בשני בתים שמאט רכש עבורם בכסף שאותו הפקיד ברנרד למטרה זו בערב שלפני עדותו של ברנרד.
שחקנים ודמויות

סמואל ל. ג'קסון בתפקיד ג'ו מוריס
אנתוני מאקי בתפקיד ברנרד ס. גארט
ניקולס הולט בתפקיד מאט שטיינר
ניה לונג בתפקיד יוניס גארט
סקוט דניאל ג'ונסון בתפקיד רוברט פלורנס ג'וניור.
טיילור בלאק בתפקיד סוזי
מייקל הארני בתפקיד מלווין בליי
קולם מיני בתפקיד פטריק בארקר
פול בן-ויקטור בתפקיד דונלד סילברת'ורן
ג'סי אשר בתפקיד טוני ג'קסון
גרגורי אלן וויליאמס בתפקיד בריטון גארט
רודה גריפיס בתפקיד גברת בארקר
טראוויס ווסט בתפקיד מרת בנו של קופר
דייוויד אלכסנדר בתפקיד מר מילר
ג'יילון גורדון בתפקיד ברנרד גארט הבן.
הפקה

הוכרז באוקטובר 2018 כי ג'ורג' נולפי יביים את הסרט, אותו כתב יחד עם ניקאול לוי. סמואל ל. ג'קסון, אנתוני מאקי, ניקולס הולט, ניה לונג וטיילור בלאק היו אמורים לככב, כאשר הצילומים התחילו באטלנטה. ליהוק נוסף הוכרז בנובמבר.
הפצה

ביולי 2019 רכשה Apple TV + את זכויות ההפצה לסרט. הסרט אמור היה להיות מוקרן ב-AFI Fest ב-21 בנובמבר 2019 והוא תוכנן לצאת לאקרנים ב-6 בדצמבר 2019, במהדורה מוגבלת שלאחריה יוקרן בינואר 2020. עם זאת, הסרט לא הוקרן בתאריכים המתוכננים לאחר שהועלו טענות על תקיפה מינית נגד אחד ממפיקי הסרט, בנו של ברנרד גארט, ברני ג'וניור, על ידי אחיותיו למחצה. אחיותיו למחצה של ברני ג'וניור האשימו גם את יוצרי הסרט כי לא כתבו את אמם, לינדה, בתוך הסרט. הוא הכחיש את הטענות על תקיפה מינית, תוך שהוא מציין סכסוך משפחתי סביב בגידתה של לינדה ופרידה לאחר מכן מאביו. יוצרי הסרט טענו כי התייחסות לאירועים המתוארים בסרט הם תוצאה של מחקר עצמאי ולא זיכרונו של ברני הבן.
הסרט שוחרר בסופו של דבר ב-6 במרץ 2020, במהדורה מוגבלת ואחריה הסרט הוזרם דיגיטלית ב-20 במרץ 2020.
ביקורות

באתר עגבניות רקובות, הסרט זוכה לציון 76% עם ציון ממוצע של 6.62/10, מבוסס על 66 ביקורות. באתר Metacritic, הסרט קיבל ציון ממוצע משוקלל של 59 מתוך 100, מבוסס על 19 ביקורות, שציינו "ביקורות מעורבות או ממוצעות".
הערות שוליים

↑  Lindahl, Chris (30 בנובמבר 2019). "Apple's Movie Launch Became a PR Disaster, and One That's Not Easy to Prevent". IndieWire. נבדק ב-30 בנובמבר 2019. {{cite web}}:  (עזרה)
↑  Fleming Jr, Mike (17 בינואר 2020). "Latest On Upcoming Apple Film 'The Banker': Linda Garrett, Wife Of Pic's Subject, Reveals Her Side". Deadline. נבדק ב-14 באפריל 2020. {{cite web}}:  (עזרה)
↑  Bond, Paul (20 בנובמבר 2019). "Apple Canceled 'The Banker' Premiere Amid Sexual Abuse Claims Against Real-Life Subject's Son". The Hollywood Reporter. נבדק ב-14 באפריל 2020. {{cite web}}:  (עזרה)
↑  Jr, Mike Fleming (9 באוקטובר 2018). "Samuel L. Jackson, Anthony Mackie, Nicholas Hoult & Nia Long Star In George Nolfi-Helmed 'The Banker'". Deadline. נבדק ב-21 בפברואר 2019. {{cite web}}:  (עזרה)
↑  N'Duka, Amanda; Ramos, Dino-Day (17 באוקטובר 2018). "Adam Ray To Star In 'The Bellmen'; 'The Banker' Adds Taylor Black". Deadline Hollywood. נבדק ב-26 באוקטובר 2018. {{cite web}}:  (עזרה)
↑  N'Duka, Amanda (7 בנובמבר 2018). "'The Banker': Michael Harney, Colm Meaney, Jessie T. Usher & Paul Ben-Victor Join Director George Nolfi's Drama". Deadline. נבדק ב-21 בפברואר 2019. {{cite web}}:  (עזרה)
↑  Fleming Jr, Mike (16 ביולי 2019). "Apple Makes WW Deal For George Nolfi-Directed 'The Banker;' Anthony Mackie, Samuel L. Jackson, Nic Hoult Star In Socially Conscious Jim Crow-Era Drama". Deadline Hollywood. נבדק ב-16 ביולי 2019. {{cite web}}:  (עזרה)
↑  Pederson, Erik (3 באוקטובר 2019). "AFI Fest Sets Apple's 'The Banker' World Premiere As Closing-Night Film". Deadline Hollywood. נבדק ב-3 באוקטובר 2019. {{cite web}}:  (עזרה)
↑  Donnelly, Matt; Donnelly, Matt (27 בספטמבר 2019). "Apple Sets Theatrical Release Dates for Original Films 'The Banker,' 'Hala' and 'The Elephant Queen' (EXCLUSIVE)". {{cite web}}:  (עזרה)
↑  Jr, Mike Fleming; Jr, Mike Fleming (5 בדצמבר 2019). "'The Banker' Director George Nolfi Separates Content From Controversy As Apple Stays Mum On Pic Release Following Sexual Assault Allegation Against Protagonist's Son". {{cite web}}:  (עזרה)
↑  "The Banker (2020)", Rotten Tomatoes (באנגלית), נבדק ב-1 באפריל 2020 {{citation}}:  (עזרה)
↑  "The Banker reviews", Metacritic, נבדק ב-1 באפריל 2020 {{citation}}:  (עזרה)
הוועדה לעניינים בינלאומיים של הדומה הממלכתית של הפדרציה הרוסית

| --- | --- |

 גוף פרלמנטרי:  הדומה הממלכתית של הפדרציה הרוסית
 ייסוד הוועדה:  1994
 יו"ר:  לאוניד סלוצקי (המפלגה הליברל-דמוקרטית של רוסיה) כהונה מ-5 באוקטובר 2016
 תחומי שיפוט:  יחסי החוץ של רוסיה
 חברים
 נכון ל:  דומה השמינית
 15 חברי מפלגת רוסיה המאוחדת, 1 המפלגה הקומוניסטית, 1 ממפלגת רוסיה הוגנת, 1 ממפלגת האנשים החדשים
 אתר האינטרנט הרשמי של הוועדה
הוועדה לעניינים בינלאומיים של הדומה הממלכתית (ברוסית: Комитета по международным делам, בפשטות "הוועדה הבינלאומית") היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. היא ממונה על חקיקה מובילה במדיניות החוץ ודיון בדומה ובסמכותה לבחון, לפקח ולחוקק הצעות חוק הקשורות לענייני החוץ של רוסיה. הוועדה אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים וכן לאשרור אמנות והסכמים בינלאומיים עליהם רוסיה חתומה.
בתפקיד יושב הראש הנוכחי מכהן לאוניד סלוצקי, מאז אוקטובר 2016.
הבנת הנקרא

הבנת הנקרא דרושה לצורך קריאת ספרים.
ילדה משתמשת בכישורי הבנת הנקרא לקריאת עיתון משנת 1969, בו מסופר על הנחיתה הראשונה של האדם על הירח.
הבנת הנקרא היא היכולת להפיק משמעות מקריאה של טקסט כתוב.
זוהי מיומנות אוריינית היכולה לשמש לצורכי תקשורת, למידה, בידור ועוד.
ידע ומיומנויות הנדרשים להבנת הנקרא

הבנת הנקרא היא תהליך קוגניטיבי הנשען על יכולות רבות כגון:
קריאה – פענוח טכני של מערכת הכתב למילים שהיא מייצגת בשפה הדבורה.
אוצר מילים – נדרש לצורך הבנת המשמעות הסמנטית של המילים הכתובות.
תחביר – הבנת הקשרים בין המילים כפי שהם באים לידי ביטוי במשפטים ובפסקאות.
ידע כללי – הכרת המונחים בתחום התוכן הרלוונטי והביטוי שלהם בחיי המעשה.
פרגמטיקה – הבנת המשמעות בהתאם להקשר.
מיומנויות חשיבה כמו עיבוד מידע, לוגיקה וחשיבה מופשטת – לצורך הסקת מסקנות והבנת הרובד הסמוי של הטקסט.
מנגנונים פיזיולוגיים ועצביים

עבור טקסט מודפס תהליך הבנת הנקרא מתחיל כאשר מידע כתוב נקלט במערכת הראייה על ידי הרשתית של העין. לאחר מכן הוא מעובד במרכז הראייה הראשוני שנמצא בקליפת הראייה.
כתב ברייל נקלט על ידי חוש המישוש. באופן זה הוא יכול לשמש אנשים בעלי לקות ראייה חמורה או עיוורון.
המשמעות של המילים מפורשת באזור ורניקה, אשר נמצא באונה הרקתית.